title: "Citro\u00ebn Berlingo"
text: "Di Citro\u00ebn Berlingo es en Kombiwain me hoog Taak fan di franzk Firma Citro\u00ebn. Di Wain es j\u00fcst sa becht \u00fcs di Peugeot Partner. Sawat jit Badge Engineering (Maskiinenbechning fuar tau of muar Marken).\n\nNoom\nDi Noom Berlingo kumt fan Berlingot, en kuurter Aart fan di Hingstwain-Aart Berline\n\nBerlingo I (1996\u20132009) \n\nDit Model k\u0101m 1996 \u00fcp Marker. \n\nDi nii Wainer waar 1997 \u00fcs \"Van of the year\" \u00fctteknet.\n\nCitro\u00ebn her me di Berlingo \u00fcs jest en Kombi me hoogi Taak \u00f6n't Program, wat kompakt (\"Golf-Klas\") es man benen aur di hiili Leengdi fuul Plaats heer. Achter\u00f6n k\u0101m di VW Caddy, di Renault Kangoo en hok muar.\n\n2008: Berlingo First\n\nBi dit \u201eFacelift\u201c waar olerhun Saaken foranert. Nii Blinkers, en nii Klokenbuurt en hok muar.\nAl 2002 her di Berlingo nii Fuarleechtern fingen. Di Achterklap feel wech, en forskeligi \u00dctstafiaringen waar uk ek muar \u00f6nb\u00f6\u00f6ren.\n\nDi taust Bechningsreeg k\u0101m \u00fct, en di Jest skul jit leenger becht uur. Diarom fing dit Auto di Noom me \u201eFirst\". Bit t\u00f6't Jen fan 2009 jaav dit biiring an D\u00fctskl\u00f6n, 2010 bluat jit di taust Reeg.\n\nAn Argentiinien es di Berlingo I jit lung becht uuren.\n\nBerlingo II (2008\u20132018) \n\nDi taust Bechningsreeg waar 2008 weeget. Di jest Jaaren wiar des Wain bluat me J\u00f6lingsmaskiinen t\u00f6 fo, man fan 2013 \u00f6n waar en Elektromaskiin me 49 KW \u00f6nb\u00f6\u00f6ren.\n\nBerlingo III\n2018 k\u0101m di tr\u0113r Bechningsreeg, hur dit jit niin Elektromaskiin fuar jeft (2020).\n\nAarten\nHat jeft masi Karoseriien fuar di Berlingo - me jen of tau of s\u00f6ner Sk\u00fc\u00fcvd\u00fc\u00fcren, achtern me gurt Klap of tau D\u00fc\u00fcren, me of s\u00f6ner Winingern achtern \u00f6n di Siren. Diart\u00f6 jaav't bit 2007 uk en Taak fan Tj\u00fcch, wat em iipensk\u00fc\u00fcv k\u00fcr sa \u00fcs en Multifunktsjoonstaak bi di \u00dctstafiaringsreeg Modutop/Spacelight.\n\nUk \u00fcs Uuniwain waar di Berlingo al ombecht.\n\nBerlingo \u00e9lectrique\n\n1997\n1997 k\u0101m di Citro\u00ebn Berlingo, di Saxo sa \u00fcs di Sesterwainer Peugeot Partner en 106 \u00fcs Elektroautos \u00fct. Ja her en Maskiin me 15,5 kW en Nickel-Cadmium-Bateriien fan 162 V maal 100 Ah, dit sen 16,2 kWh Kapatsiteet, hur di Berlingo ombi 95 km me laap k\u00fcr. Di Gauhair lair bi 95 km/h, Di Partner en di Berlingo noom ombi 25 kWh fuar 100 km, fan di Steekdoos teelt.\nSok Wainer sen jit \u00f6n di 2010er Jaaren fuul \u00f6nerwai wesen en uk \u00fcp Lithium-Bateriien ombecht uuren.\n\n2009\n2009 her di franzk Post Elektrowainer \u00fctskrewen. Wonen haa PSA en Venturi, en Firma fuar di Technik fan sok Autos. Des Model fing en Maskiin fan 42 kW /57 PS en en Draikraft fan 180 Nm. Di Gauhair es bi 100 km/h ofrailet. Di Baterii es en ZEBRA-Baterii me 23,5 kWh, dit leengt fuar ombi 130 km. Fan dit Model Citro\u00ebn Berlingo / Peugeot Partner First Electrique waar t\u00f6mendst 1.000 Stek fuar di Post becht.\nJen fan des Wainer waar en bet ombecht en es fan Shanghai naa Paris k\u00f6\u00f6rt uuren. Bi des waar di Maskiin \u00fcp 46 kW braacht, en dit Auto fing trii Bateriien, dat et 400 km laap k\u00fcr. Di ombecht Wain k\u00fcr 110 km/h laap..\n2012 es uk jen me sa'n Wain twert d\u00f6\u00f6r S\u00fc\u0111er Afrika k\u00f6\u00f6rt, hur et bal niin Stroom jeft\n\n2013\nFuar di Berlingo II waar fan 2013 \u00f6n en Elektromaskiin \u00f6nb\u00f6\u00f6ren. Di Lithium-Ioonen-Baterii her en Kapatsiteet fan 22,5 kWh, wat ee\u0111er NEFZ fuar 170 km leengt. 120 km skul di Wain da rocht seeker laap.\n\nDi Bateriien ken lungsem (6 bit 12 St\u00fcnen) of waker (30 Minuten fuar 80% Leering).\n\nDi Maskiin kumt fan di T\u00f6hopaarber me di Mitsubishi Motors Corporation (Se uk Citro\u00ebn C-Zero). Di Kraft es 49 kW / 67 PS, di Draikraft 200 Nm. \n\nDi Kraft giar aur en \u00d6nerseeting t\u00f6 di Weelen.\n\n2015 waar dit Auto auraarbert, en fan da \u00f6n jeet di Elektrowain Citro\u00ebn E-Berlingo Multispace.\n\nFutnooten\n\nForkiir\n\nStraatenforkiir\n\nElektroauto (Model)"